नीति आयोग
अटल नवाचार मिशन ने हैदराबाद में एसीआईसी-सीबीआईटी रिसर्च एंड एंटरप्रेन्योरशिप फाउंडेशन का उद्घाटन किया
नीति आयोग के अटल नवाचार मिशन के मिशन निदेशक डॉ. चिंतन वैष्णव ने मंगलवार, 31 जनवरी 2023 को हैदराबाद में एसीआईसी-सीबीआईटी सेंटर का उद्घाटन किया। एआईएम की टीम ने अनुसंधानकर्ताओं के लिए विभिन्न प्रयोगशाला सेटअप, प्रौद्योगिकी और बुनियादी ढांचे को समझने के लिए सेंटर का दौरा किया। सेंटर के उद्घाटन के साथ-साथ, एसीआईसी-सीबीआईटी ने बुनियादी ढांचे के विकास, मिलेट मैन्युफैक्चरिंग, मानसिक स्वास्थ्य और ग्रामीण अन्वेषकों के कौशल विकास से लेकर विभिन्न क्षेत्रों में काम कर रहे चार स्टार्टअप संस्थापकों से बातचीत के रूप में पहले स्टार्टअप 20X कार्यक्रम की मेजबानी की। ये स्टार्टअप बड़े पैमाने पर समुदाय और राष्ट्र की बेहतरी के लिए बदलाव लाने के लिए काम कर रहे हैं।
इस कार्यक्रम के दौरान अपनी बात रखते हुए डॉ. चिंतन ने कहा, “समुदाय हमारे जीवन में बहुत महत्वपूर्ण भूमिका निभाते हैं और जमीनी स्तर के अन्वेषकों को प्रेरित करना, देश भर में एक समावेशी स्टार्टअप इकोसिस्टम के निर्माण का एक अनिवार्य हिस्सा है जो इस विचार को क्रियान्वित करने के लिए बारीकी से काम कर रहे एसीआईसी जैसे जमीनी स्तर पर काम करने वाले संस्थानों के सहयोग के माध्यम से ही संभव है।”
अब तक के अपनी तरह के पहले स्टार्टअप 20X कार्यक्रम में उन्होंने कहा; “स्टार्टअप पॉलिसी फोरम, जिसे स्टार्टअप 20X कहा जाता है, की परिकल्पना वैश्विक स्टार्टअप नीति बनाने के लिए दुनियाभर के स्टार्टअप और स्टार्टअप इकोसिस्टम के आधारों का लोकतंत्रीकरण करने के लिए की गई है। यह फोरम स्टार्टअप को अपनी कहानी कहने और जमीनी स्तर पर उनके द्वारा किए जाने वाले काम के बारे में बात करने के लिए एक मंच मुहैया कराएगा।
सीबीआईटी के प्रिंसिपल और एसीआईसी सीबीआईटी के निदेशक, प्रो. पी रविंदर रेड्डी ने भी सीबीआईटी के इर्द-गिर्द स्टार्टअप इकोसिस्टम के बारे में अपना दृष्टिकोण साझा किया और बताया कि कैसे उनके सहयोग के माध्यम से उन्हें पोषित किया जा सकता है। इस आयोजन के दौरान इस इलाके में एक सहयोगी स्टार्टअप और नवाचार इकोसिस्टम बनाने के लिए विभिन्न साझेदारों के साथ समझौता ज्ञापनों का आदान-प्रदान भी किया गया। इस कार्यक्रम में उत्साही उद्यमियों ने अपने उत्पादों और सतत विकास लक्ष्यों को केन्द्र में रखकर किए गए कार्यों का प्रदर्शन किया। उभरते युवा उद्यमियों को अपने समुदाय के लिए अच्छा काम करने की ऊर्जा और प्रेरणा का प्रदर्शन करते देखना उत्साहजनक है।
एसीआईसी सीबीआईटी के बारे में
उद्देश्यः
एसीआईसी-सीबीआईटी की स्थापना एक सामुदायिक नवाचार और उद्यमिता इकोसिस्टम के निर्माण के उद्देश्य से की गई है ताकि अन्वेषकों और अछूते रह जाने वाले एवं कम सेवा वाले इलाकों के स्टार्टअप का विकास किया जा सके। एसीआईसी विशेषज्ञ परामर्शदाताओं को शामिल करने के लिए एक मजबूत सामुदायिक नवाचार इकोसिस्टम के निर्माण; मेकर स्पेस जैसे ढांचागत समर्थन तक पहुंच; वित्त पोषण सुविधा; प्रशिक्षण और सलाह के माध्यम से क्षमता निर्माण को आवश्यक मानता है।
एसीआईसी सीबीआईटी फाउंडेशन विभिन्न क्षेत्रों और लक्षित एसडीजीः
फोकस वाले विभिन्न क्षेत्र
- हेल्थ-टेक
- एआई/एमएल/आईओटी आधारित स्मार्ट इंजीनियरिंग उत्पाद
- नवीकरणीय ऊर्जा और पर्यावरणीय स्थिरता
लक्षित एसडीजी:
• बेहतर स्वास्थ्य एवं कल्याण 
• उद्योग नवाचार और अवसंरचना 
• टिकाऊ शहरों और समुदायों 
एसीआईसी-सीबीआईटी द्वारा अब तक स्टार्टअप और अन्वेषकों को दिया गया सहयोग
• 37 अन्वेषकों को सहायता।
• स्टार्टअप को सहायता दी गई, जिसमें से 12 महिला नेतृत्व वाले हैं।
अटल नवाचार मिशन  के बारे में-
एआईएम नवाचार और उद्यमिता की संस्कृति को बढ़ावा देने के लिए भारत सरकार का एक प्रयास है। इसका उद्देश्य विशेष रूप से प्रौद्योगिकी संचालित क्षेत्रों में विश्वस्तरीय नवाचार केंद्रों, व्यापक चुनौतियों, स्टार्टअप व्यवसायों और अन्य स्वरोजगार गतिविधियों को बढ़ावा देने के लिए एक मंच प्रदान करना है।